b'\n_START_ARTICLE_\nKation\n_START_PARAGRAPH_\nK\xc3\xa1tion je ion s pozitivnim elektri\xc4\x8dnim nabojem, ki pri elektrolizi potuje proti katodi. Nasprotno predzna\xc4\x8den ion je anion._NEWLINE_S sprejemanjem in oddajanjem elektronov si atomi izpopolnijo zunanje lupine. Prehod atoma v ion imenujemo ionizacija, energijo pa ionizacijska energija. Atomi, ki imajo od 1 do 3 zunanje elektone, lahko te oddajo in preidejo v pozitivno nabite ione ali katione (1.-3. skupina periodnega sistema), medtem ko atomi, ki imajo 5 do 7 zunanjih elektonov, lahko sprejmejo elektrone in postanejo negativno nabiti ioni ali anioni (5.-7 skupina periodnega sistema). Elektronsko strukturo atoma posameznega elementa najla\xc5\xbeje predstavimo s pikicami.'